Մտրակով երեխան

Մտրակով երեխան, ֆրանսիացի նկարիչ-իմպրեսիոնիստ Պիեռ-Օգյուստ Ռենուարի նկարը՝ Էրմիտաժի հավաքածուից։

Նկարում պատկերված է երկար մազերով 1870-1880-ական թվականների նորաձևությամբ բաց երկնագույն, լայն գոտով շրջազգեստով տղա՝ ձեռքին ոչ մեծ խաղալիք մտրակ․ նա կանգնած է այգու ուղու վրա, նրանից ձախ ենթադրվում է ոչ մեծ ծաղկաթումբ։ Ներքևում աջից նկարչի ստորագրությունն է և ամսաթիվը՝ Renoir. 85։

Նկարը էթեն Գուժոն կրտսերի (1880-1945) դիմանկարն է, և նկարվել է նրա հոր՝ Ֆրանսիայի սենատոր դոկտոր Էթեն Գուժոնի պատվերով 1885 թվականին։ Այդ ժամանակ Գուժոն ավագը Ռենուարին պատվիրել է իր չորս երեխաների դիմանկարները։ Նրա ավագ որդիների՝ Պեռ-Ժան Լեոնի և Պիեռ Էթեն Անրիի դիմանկարները կազմել են զույգ։ Ներկայումս դրանցից առաջինը գտնվում է Ֆիցվիլյամի թանգարանում, երկրորդ նկարը՝ մասնավոր հավաքածուում։ Կրտսեր երեխաների՝ Էթենի և նրա քրոջ դիմանկարները ևս զույգ են։ Մարի Գուժոնի դիմանկարը հայտնի է որպես  «Օղակով աղջիկը» և գտնվում է Վաշինգտոնի Արվեստի ազգային պատկերասրահում։

 

Նկարը երկար ժամանակ գտնվել է Գուժոնի փարիզյան տանը, հայտնի չէ՝ երբ և ինչ պայմաններում է հայտնվել Ամբրուազ Վոլարի պատկերասրահում, որտեղ 1913 թվականին այն 42000 ֆրանկով գնել է մոսկովյան արդյունաբերող և հավաքորդ Ի․Ա․Մորոզովը։ Հոկտեմբերյան հեղափոխությունից հետո նրա հավաքածուն ազգայնացվել է և 1923 թվականից նկարը գտնվել է Նոր արևմտյան արվեստի թանգարանում։ 1948 թվականին թանգարանի լուծարումից հետո նկարը հանձնվել է Էրմիտաժ։ 2014 թվականի վերջից ցուցադրվում է Գլխավոր շտաբի շենքի չորրորդ հարկում, 408 սրահում (Ռենուարի սրահում)։

Պետական Էրմիտաժի արևմտաեվրոպական կերպարվեստի բաժնի գլխավոր գիտաշխատող Ա. Գ. Կոստենևիչը, վերլուծելով նկարը, գրել է․ 
«Մտրակով երեխան» ոճական հիբրիդ է, որում իմպրեսոնիստական գեղանկարչության տարրերը (բնապատկերը և մոդելի հագուստը) միավորվել են իմպրեսիոնիզմին ոչ հատուկ հստակ գծերի հետ (տղայի դեմքը). …Նա շատ էր սիրում տղաների մոտ երկար մազերը և երկար ժամանակ թույլ չէր տալիս կտրել իր սեփական երեխաների մազերը։

Ծանոթագրություններ

Գրականություն 

 
 
 

Էրմիտաժի նկարներ
Ռենուարի նկարներ
1885 նկարներ